Document ID: 31993L0101

Direktiva Komisije 93/101/ES
z dne 11. novembra 1993
o dvajseti prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo Komisije 93/72/EGS [2], in zlasti člena 28 Direktive,
ker Priloga I k Direktivi 67/548/EGS vsebuje seznam nevarnih snovi skupaj s podrobnostmi o postopkih razvrščanja in označevanja v zvezi z vsako posamezno snovjo; ker je treba k temu seznamu dodati več snovi, sporočenih Komisiji v skladu z zgoraj navedeno direktivo;
ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,
SPREJELA NASLEDNJO DIREKTIVO:
Člen 1
Vnosi iz Priloge k tej direktivi so prvič vključeni v Prilogo I k Direktivi 67/548/EGS.
Člen 2
1. Države članice sprejmejo in objavijo zakone in druge predpise, ki so potrebni za uskladitev s to direktivo, najpozneje do 1. januarja 1995. Države članice o tem takoj obvestijo Komisijo.
2. Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Postopek sklicevanja določijo države članice.
Člen 3
Ta direktiva začne veljati tretji dan po objavi v Uradnem listu Evropskih skupnosti.
V Bruslju, 11. novembra 1993

Labels: 12
3
15
20